Diari Oficial de la Generalitat Valenciana


Sumari del DOGV 3655, del 29-12-1999 (1999/10955)

ORDRE de 3 de desembre de 1999, de la Conselleria d'Agricultura, Pesca i Alimentació, per la qual es convoquen els III Premis d'Investigació Agrària Antoni Josep Cavanilles i se n'aproven les bases.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3655

Data del DOGV
:   29-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10132


Data del document
:   03-12-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

 Descriptors 

:   * investigació agronòmica
    * premi cultural
    * distinció honorífica

ORDRE de 3 de desembre de 1999, de la Conselleria d'Agricultura, Pesca i Alimentació, per la qual es convoquen els III Premis d'Investigació Agrària Antoni Josep Cavanilles i se n'aproven les bases. [1999/M10481]
  
Després d'haver-la posat en marxa, la Conselleria considera convenient continuar amb la convocatòria dels III Premis d'Investigació Agrària Antoni Josep Cavanilles.
  
La convocatòria pretén estimular la investigació en els diversos aspectes del sector agroalimentari, com també sensibilitzar el conjunt de la societat sobre la importància d'un sector que té un pes econòmic i social indubtable a la Comunitat Valenciana.
  
Per això, en ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
La Conselleria d'Agricultura, Pesca i Alimentació convoca els III Premis d'Investigació Agrària Antoni Josep Cavanilles i aprova les bases per les quals es regirà la present convocatòria, les quals figuren en l'annex d'aquesta ordre.
  
Segon
  
Els premis es finançaran a càrrec del capítol IV del programa 711.10, línia 2070, dels pressupostos de la Generalitat Valenciana per a l'any 2000.
  
L'import global màxim per a l'any 2000, d'acord amb el projecte de llei de pressupostos per a aquest exercici remés pel Govern Valencià a les Corts, serà de 3.000.000 de pessetes (18.030,36 euros).
  
Segons es disposa en l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, la concessió de les subvencions estarà condicionada a l'existència en els pressupostos de l'any 2000 de crèdit adequat i suficient amb aquesta finalitat.
  
Així mateix, i segons l'ordre esmentada, tots els actes dictats s'entendran condicionats al fet que en dictar la resolució de concessió es mantinguen les mateixes circumstàncies de fet i de dret existents en el moment en què es van produir aquests actes.
  
Tercer. Exoneració de l'acreditació d'obligacions fiscals i amb la Seguretat Social
  
Segons la Resolució de 8 de juliol de 1998, de la Conselleria d'Economia, Hisenda i Administració Pública, queden exonerats d'acreditar que es troben al corrent de les seues obligacions tributàries i de la Seguretat Social els beneficiaris de la subvenció Premi Antoni Josep Cavanilles.
  
DISPOSICIONS FINALS
  
Primera
  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos comptadors des del dia de la seua publicació davant la Sala Contenciosa Administativa del Tribunal Superior de Justícia de la Comunitat Valenciana.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 de desembre de 1999
  
La consellera d'Agricultura, Pesca i Alimentació,
  
Mª ÀNGELS RAMON-LLIN I MARTÍNEZ
  
ANNEX
  
Bases dels III Premis d'Investigació Agrària Antoni Josep Cavanilles
  
Primera. Naturalesa i objecte de la convocatòria
  
Es convoquen els III Premis d'Investigació Agrària Antoni Josep Cavanilles, els quals s'atorgaran durant l'any 2000 i l'objecte dels quals el constitueix la concessión d'un màxim de dos premis a la investigació en el sector agroalimentari.
  
Segona. Objectius
  
L'objectiu general d'aquests premis és l'estimulació de la investigació en els diferents aspectes del sector agroalimentari, a fi de reconéixer i impulsar les activitats que es manifesten en aquest àmbit i que tinguen com a component fonamental el desenvolupament dels estudis agraris d'interés per a la Comunitat Valenciana, com també la sensibilització de la societat cap aquest sector.
  
Tercera. Aspirants
  
Podran concórrer a l'obtenció dels premis les persones físiques, tant de manera individual com en equip. En el cas de presentació de treballs col·lectius, caldrà acreditar convenientment el director de l'equip que el representarà a tots els efectes.
  
Quarta. Contingut i requisits formals dels treballs
  
Els premis s'atorgaran a l'autor/a d'un treball d'investigació tecnicocientífica sobre el sector agroalimentari valencià, com també al treball que promoga temes que expliciten la relació, en termes generals, entre agricultura i societat valenciana.
  
Caldrà presentar sis exemplars dels treballs que concursen, amb format DIN A-4, amb 30 línies per pàgina com a màxim, 60 caràcters per línia i a doble espai; i l'extensió no podrà superar les dues-centes cinquanta pàgines, redactades en qualsevol de les dues llengües oficials de la Comunitat Valenciana.
  
Caldrà adjuntar-hi també un resum (amb el mateix format) del treball realitzat, amb una extensió mínima de vint pàgines i màxima de trenta, on s'inclouran els aspectes més rellevants de la investigació i, especialment, les conclusions.
  
Cinquena. Lloc de presentació
  
Els treballs que hi concórreguen es presentaran al Registre de la Conselleria d'Agricultura, Pesca i Alimentació (c/ Amadeu de Savoia, núm. 2) o en qualsevol dels llocs previstos en l'article 38 de la Llei de Règim Jurídic de les Administracions Públiques i del Procediment Administratiu Comú, durant un termini que finalitzarà el 24 de març de l'any 2000, acompanyats de la instància que servirà de sol·licitud per participar en el concurs.
  
Sisena. Jurat
  
El jurat que atorgarà els premis estarà format per:
  
Presidenta: consellera d'Agricultura, Pesca i Alimentació.
  
Vicepresident: secretari general de la Conselleria d'Agricultura, Pesca i Alimentació.
  
Secretària: secretària general administrativa de la Conselleria d'Agricultura, Pesca i Alimentació.
  
Vocals: cinc vocals nomenats per la consellera d'Agricultura, Pesca i Alimentació entre personalitats de reconegut prestigi en la matèria objecte de la convocatòria.
  
Setena. Quanties dels premis
  
La dotació dels premis serà:
  
- Un premi d'1.500.000 pessetes (9.015,18 euros) per al treball d'investigació cientificotècnica.
  
- Un premi d'1.500.000 pessetes (9.015,18 euros) per al treball de relació entre agricultura i societat valenciana.
  
Els premis, en les dues modalitats, són indivisibles; no obstant això, el jurat té la facultat de declarar-los deserts quan, a parer seu, no concórreguen els mèrits suficients en els treballs presentats. En cas que aquests siguen declarats deserts, es podrà concedir fins a un màxim de tres accèssits de 500.000 pessetes (3.005,06 euros) cadascun per premi.
  
Vuitena. Lliurament dels premis
  
La data i el lloc de lliurament dels premis i, si s'escau, dels accèssits, seran oportunament comunicats als aspirants, i els no premiats podran recollir els treballs durant els dos mesos següents de la data de lliurament dels premis.
  
Novena. Publicació dels treballs
  
La Conselleria d'Agricultura, Pesca i Alimentació es reserva la possibilitat de publicar el treball durant un termini màxim de dos anys. La publicació implica la renúncia dels participants als drets d'autor en favor de la conselleria.
  
Deu. Acceptació de les bases